Enghettebladbille

Enghettebladbille (Cryptocephalus hypochoeridis) er en bille som tilhører familiegruppen bladbiller (Chrysomelidae).

Enghettebladbille er mellom 4,4-5,5 mm lang. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Den har en metallskinnende glans i blått eller grønt på halsskjold (pronotum) og dekkvinger. Hodet er mørkt, svart. Dekkvingene har uregelmessig punktur, ikke ordnet i langsgående rekker. Antennene er trådformet og lange i forhold til hva som er vanlig for andre bladbiller. Beina er lyse, blekbrune.

Både larvene og de voksne (imago) billene lever av å spise blad på næringsplanten.

Enghettebladbille tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

Referanser

Litteratur 
 Lindroth, C.H. 1993. Våra skalbaggar och hur man kãnner igen dem (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

Eksterne lenker 
 
 Enghettebladbille Cryptocephalus hypochoeridis –  www.biol.uni.wroc.pl
 Enghettebladbille Cryptocephalus hypochoeridis - Fauna Europaea
 Norsk entomologisk forening

Bladbiller